تورکییه‌نین توریزم گلیری، ایلین ایلک دؤردده‌بیرینده گئچن ایلین عینی دؤورونه گؤره یوزده ۴،۶ آرتاراق ۴ میلیارد ۶۲۹ میلیون ۶۷۹ مین دلار اولدو.  تورکییه ایستاتیستیک قورومو، بو ایلین ژانویه-مارس دؤورونه باغلی توریزم ایستاتیستیکلرینی آچیقلادی.
بونا گؤره، توریزم گلیرلری، ایلین ایلک دؤردده‌بیرین‌ده بیر اؤنجه‌کی ایلین عینی دؤورونه گؤره یوزده ۴،۶ آرتاراق ۴ میلیارد ۶۲۹ میلیون ۶۷۹ مین دلار اولدو.
توریزم گلیرلرینین یوزده ۸۰،۳و خاریجی قوناقلاردان و یوزده ۱۹،۷سی یورددیشیندا قالان وطنداشلاردان الده ائدیلدی.
عینی دؤورده، ائدیلن خرجلمه‌لرین ۴ میلیارد ۸۶ میلیون ۹۰۳ مین دلاری شخصی، ۵۴۲ میلیون ۷۷۶ مین دلاری ایسه پاکت تور خرجلمه‌لریندن اولوشدو.
قوناقلارین کیشی باشینا اورتالاما خرجلمه‌سی ۶۹۷ دلار، یابانجیلارین اورتالاما خرجلمه‌سی ۶۷۸ دلار، یورددیشین‌دا ایقامت ائدن وطنداشلارین اورتالاما خرجلمه‌سی ایسه ۷۶۵ دلار اولدو.
